«Ժամանակ» թերթը գրում է. «Նախկինում տեղեկացրել էինք, որ «Հայփոստը» վաճառքի է հանվել, նշել էինք նաեւ հավանական գնորդի անունը, եւ ահա, մեզ հասած տեղեկությունների համաձայն՝ տեւական ժամանակ է, ինչ ընկերության գլխամասում նստած են ՀՀ կառավարությունից եկած մարդիկ եւ ինչ-ինչ ուսումնասիրություններ են կատարում։ Աշխատակիցների շրջանում խուճապային տրամադրություններ են, մարդիկ չգիտեն, թե իրենց ինչ է սպասվում, առավել եւս, որ խոսք է գնում ընկերության վաճառքի, ապա եւ լուրջ կրճատումների մասին։